آمریکا خاریجی ایشلر ناظیری جان کری، اؤلکه‌سی‌نین، سوریه‌لی عسگرلره یؤنلیک سالدیری‌لاری‌نین روسیا ایله سپتامبر آییندا ائتدیک‌لری آتشکس راضیلاشماسینا ضرر وئردیگینی اعتراف ائتدی.
آمریکاداکی پیس انستیتوسونداکی بیر کونفرانسدا دانیشان کری، اؤلکه‌سی‌نین، سوریه‌لی عسگرلری وورماسی سببیله روسیانین، واشینگتونون آتشکس راضیلاشماسی چرچیوه‌سینده مولاییم مخالیف‌لری تروریست‌لردن آییرما موضوعسوندا جیدی اولمادیغینا ایناندیغینی سؤیله‌دی.
کری،
"آتشکس راضیلاشماسی، بیر مدت‌لیک سس‌سیزلیک ایجراسینی نظرده توتوردو. آنجاق راضیلاشمانین 5. گونونده سوریه‌لی 70 عسگری بومبالادیق و روس‌لار، بیزیم جیدی اولمادیغیمیزا، النصره جبهه‌سینی بئسله‌دیغیمیزه و مخالیف‌لری تروریست‌لردن آییرماق ایستمدیگیمیزی ایناندی. داها سونرا دا اینسانی یاردیم تریلیلیر وورولدو و راضیلاشما سویا دوشدو. "دئیه دانیشدی.
آمریکا پرزیدنتی باراک اوبامانین وظیفه مدتی ایچینده روسیا ایله ایلیشکی ایره‌لیلمه یازیلدیغینی ساوونان کری، یاشانان گرگین‌لیگه باخمایا‌راق واشینگتونون موسکوا ایله اهمیت‌لی موضوعلاردا راضیلاشما زمینی تاپدیغینی ایفاده ائده‌رک، سوریه‌دکی شیمیایی سیلاح‌لارین آزاد و پاریس آنلاشماسی کیمی موضوعلاردا امکداش‌لیق ائدیلدیگینی خاطیرلاتدی.
آمریکا لیدرلیگین‌دکی اولوسلار آراسی کوالیسیونون 17 سپتامبردا دیرالزّور یاخینلیغیندا سوریه اوردوسو سنگرلرینه 'قضارا تشکیل ائتدیگی هاوا سالدیری‌لاری نتیجه‌سینده 62 عسگر اؤلموش، ان آز 100 نفر ده یارالانمیشدی.
